Downloaded from YTS.MX
Bună dimineața! Te poți prezenta? Ce funcție ai?
Official YIFY movies site: YTS.MX
Homero Gómez González. Sunt președinte și comisar al El Rosario,
cea mai mare rezervație naturală.
După o aventură de două luni,
îi vedem cum zboară!
Miresele soarelui. Fluturele călător.
Patrimoniu mondial.
Sufletele morților!
Veniți să-i vedeți! E o mare minune!
Priviți-i!
Ce frumos!
Procuratura din Michoacán a emis mandat
pentru dispariția activistului Homero Gómez González.
A fost văzut ultima oară luni la o întâlnire în satul El Soldado.
Însă Homero e unul din cei 800 de activiști amenințați cu moartea.
Azi, familia sa, satul său și poate fluturii săi
vor să afle ce s-a întâmplat cu Homero Gómez.
Sunt protagoniștii unui spectacol natural superb.
Însă habitatul lor e pe cale de dispariție.
Populația fluturelui monarh a scăzut cu 22%
în comparație cu anul trecut.
Pinii și brazii oyamel au fost rași
pentru culturi profitabile precum cele de avocado.
Michoacán a devenit câmpul de luptă al unor grupuri de infractori.
S-a extins de la traficul internațional de droguri
la căpușarea economiei locale.
1.733 de activiști de mediu
au fost uciși în ultimii 10 ani.
68% sunt din America Latină.
În Mexic au fost uciși cei mai mulți activiști de mediu.
GARDIANUL MONARHILOR
După absolvire,
fratele meu a fost unul dintre primii profesioniști locali.
EL ROSARIO MICHOACÁN, MEXIC
Era un student foarte implicat.
Avea mereu note foarte bune.
Iar fermierii de aici își puseseră speranța în el.
Credeau că își va folosi aptitudinile pentru a-i ajuta.
Atunci a și început să se implice în problemele de mediu
și cele legate de fluturele monarh.
Se numesc rezervații, deoarece acolo mor milioane de fluturi.
Masculul moare când femela revine în SUA și Canada pentru a depune ouă.
Mulți fluturi mor
mâncați de păsări sau de rozătoare ori din cauza frigului,
a epuizării sau a înghețului.
De aceea se numește rezervație.
S-a implicat tot mai mult în calitate de consilier.
Și aici începe povestea lui.
Cariera lui.
Avem grijă de pădurile noastre.
Avem peste 1.000 de parcele agricole. Acum plantăm copaci.
Locul ăsta va fi mereu sigur,
însă ne străduim să protejăm fluturii monarhi,
una dintre minunile naturale ale Mexicului.
Homero era un glumeț.
Însă era și foarte afectuos.
Își îmbrățișa copiii
și le spunea cât îi iubește.
A fost încântat când s-a născut micul Homero.
Când am născut, mi-a spus: „Cere-mi orice.”
L-am întrebat de ce.
„Vreau să-ți mulțumesc că mi-ai dat un fiu.”
Eram foarte fericiți atunci.
Tata era un om fericit.
Primele mele amintiri cu el sunt plimbările prin pădure.
Mă jucam cu fluturii. Zburau foarte aproape de mine.
Încercam să-i ating, dar nu mă lăsau.
El fotografia fluturii
chiar și în desișul pădurii.
Am filmat în această dimineață sute de fluturi.
Am dat peste câteva colonii.
Le vom vedea chiar acum.
Era un lider al comunității sale,
o zonă cu teren deținut la comun.
E o zonă bogată în păduri.
Au foarte multă apă.
Copacii cresc rapid.
Dar e și o regiune foarte săracă.
Homero a devenit responsabil de promovarea protejării
rezervației de fluturi monarh.
Un pui de căprioară care doarme
în pădurea fluturilor monarh.
S-a camuflat sub o ramură.
L-am găsit dormind.
Un pui de căprioară.
E sezonul
fătării la căprioare.
Rezervația de fluturi monarh din Michoacán și-a deschis porțile
miilor de vizitatori până în 31 martie.
Ministerul Turismului
se așteaptă la 225.000 de vizitatori atât din țară, cât și din afară,
în rezervațiile Rosario și Sierra Chincua.
FLUTURI LA 300 M
Sunt minunați!
Îmi dau lacrimile. N-am văzut lucru mai frumos.
Pozele nu le fac dreptate.
Facem tot ce putem.
E incredibil de frumos!
Pe lângă turism,
fluturii au devenit o resursă importantă pentru comunitate.
Homero s-a implicat mult în asta.
La început, publica poze cu el și cu fluturele
și dădea explicații pe Facebook.
Apoi m-a rugat să-l filmez.
Salutări din El Rosario...
La început, făcea multe greșeli.
Spunea: „O luăm de la capăt.”
Ne-am creat și propriile semne.
El făcea semnul, eu îl filmam.
Împart acest loc
cu o minune a naturii, fluturele monarh.
Numit și Călătorul sau Mireasa Soarelui, e protejat de UNESCO.
Vă invităm să-i vedeți.
Zilnic între 8:00 și 17:00, până la final de martie.
Avea multe cărți despre monarhi,
despre viața și călătoria lor din Canada.
A mers și în Canada să-i vadă.
A adunat toate informațiile.
Practic, știa totul despre ei.
E ușor să înțelegi de ce sunt pasionați,
îndrăgostiți și entuziasmați de acest fluture.
Face ceea ce noi credem imposibil.
Această insectă a reușit să pătrundă în multe societăți, în grupuri diferite.
Acest fluture e simbolul imposibilului,
al visurilor.
Se face referire la ideea de transformare,
de rezistență, de posibilitate și de viitor.
Și la ideea de avea mai multe case. Asta aud de la grupurile de imigranți
cu care lucrez în SUA.
Fără forme legale!
Fără frică!
- Fără forme legale! - Fără frică!
Fără forme legale!
Există o paralelă între experiența
și rezistența acestui fluture nomad și imigranți.
În același timp,
fluturele e imaginea
sufletelor strămoșilor
în cultura Mexicului central.
Fluturele reunește familiile la unele festivități mexicane
care combină tradițiile ancestrale cu cele moderne.
În acest context, mie mi se pare interesant
felul în care se combină cu lumile imaginare.
Astfel, acest fluture reușește să realizeze
ceea ce alte creaturi n-ar îndrăzni să viseze.
Să începem cu oul.
Monarhul depune ouă sub frunzele de lăptucă.
Și această plantă a migrat din sud în nord acum câteva mii de ani.
E singura plantă-gazdă a fluturelui monarh.
Omida formează așa-numitul cocon sau crisalidă.
Organele care au aparținut omizii
se transformă în aripi.
Apoi se transformă în fluture adult,
în monarh.
Un monarh născut în Canada
va încerca să găsească un lac
pentru a se bucura de curenții de aer
care îl vor propulsa și-i vor ușura zborul.
KILOMETRI
E una dintre cele mai spectaculoase migrații din lume.
Zeci de milioane de monarhi părăsesc SUA și sudul Canadei,
pentru a se instala în munții din Michoacán.
LACUL ERIE GRANIȚA CANADA-SUA
Fluturii monarh migrează spre sud.
Numărul lor va fi mult mai mare.
VIRGINIA DE VEST, SUA
A început migrația a fluturilor monarhi.
Aceștia vor sta peste iarnă în Mexic.
Din fericire, e doar un popas.
Vor traversa Vestul Mijlociu.
Îi veți vedea zburând peste Oklahoma,
considerată și autostrada monarhilor.
Au fost văzuți traversând centrul Texasului.
Și vom vedea din ce în ce mai mulți în zonă.
În deșert, pot avea dificultăți.
Le e destul de greu, având deja multe zile de zbor la activ.
Pot întâlni poduri, care le complică puțin treaba.
HIDALGO, MEXIC
Traversarea ultimei părți din Mexic e foarte grea,
mai ales pentru că nu e apă
și pentru că nu există floră.
Lăptuca și nectarul lipsesc.
Apropo de data sosirii...
EL ROSARIO MICHOACÁN, MEXIC
...fluturii monarh zboară peste pădurile de oyamel din Michoacán.
Primele roiuri de fluturi sosesc din sudul Canadei,
traversând Statele Unite până în Mexic.
Sosesc în rezervație
și se instalează direct în pădurea de oyamel
de unde provin strămoșii lor.
Acolo fac o pauză.
Sunt obosiți.
Zboară de câteva luni,
au făcut mii de kilometri,
fără apă și fără hrană.
Fluturii fac o pauză de reproducere,
pe care noi le numim colonii.
N-ar supraviețui pe cont propriu din cauza condițiilor meteo.
Suntem deschiși din 19 noiembrie.
HOMERO GÓMEZ 2017
E un sezon foarte reușit. Avem vizitatori.
Ieri am avut 1.300, 1.000 alaltăieri.
Ne descurcăm foarte bine.
Așteptăm în jur de 180.000 de turiști în acest sezon.
Comunitățile se ocupă de aceste păduri. E și casa lor.
Se folosesc de aceste păduri
cum fac și alte specii.
Când cererea externă produce o schimbare a utilizării,
intervin alte lucruri și ființe
ce pot fi dăunătoare comunităților umane
și pădurii sau, în acest caz, fluturilor.
Michoacán e bogat în resurse naturale.
Are toate climele.
Însă estul e bogat mai ales în lemn.
E bogat și în minerale.
Michoacán e unul dintre cele mai periculoase state din Mexic.
Conflictele continue între carteluri duc la un număr record de omucideri.
Doar în Michoacán am identificat 14 grupări infracționale.
Despre acestea știm.
Forțele speciale din Michoacán!
Familia Correa.
Pájaros de la Sierra.
Noua Familie Michoacán.
Familia Viagra.
Și Cartelurile Unite.
Și două mari grupări criminale,
Cartelul Jalisco Noua Generație
și Cartelul Sinaloa, care au aliați locali.
Vorbim despre trafic de arme și droguri.
Mare parte din veniturile cartelului provin din fabricarea de metamfetamină
și din crearea de laboratoare.
Michoacán e crucial pentru cartelurile drogurilor,
CONSILIER CISEN 2006-2012
Rutele sunt controlate de diferite grupări.
E punctul de andocare
a transporturilor de droguri din America de Sud.
E nevoie de transport terestru pentru a ajunge la graniță.
Fir-ar să fie!
În Michoacán au izbucnit violențele,
iar asta o vedem și din creșterea cu 22% a numărului de crime.
Din păcate, violența e departe de a se încheia.
A dus la fragmentarea cartelurilor.
Asta a făcut ca principala activitate criminală, traficul de droguri,
să-și dezvolte portofoliul criminal:
șantaj, răpire și defrișări ilegale,
în principal pentru export.
Industria mexicană a exportului de lemn valorează 3,2 miliarde de dolari.
Se estimează că până la 70% din lemnul exploatat în Mexic
e exploatat ilegal.
Majoritatea lemnului ajunge în Statele Unite.
Grupările de crimă organizată caută un mod de-a scoate cel mai mare profit
și de-a se asigura că o parte din el le rămâne.
Asta se face prin șantaj
și asigurarea de protecție unor companii.
Dar se întâmplă tot mai des ca aceștia
să ia parte la tăierile de lemn în sine.
Homero ar spune
că pădurile sunt o mină de aur.
Un pin de 30 de metri
se vinde și cu 18.000 de pesos.
Am arestat oameni în flagrant, tăind copaci,
furând copaci.
Am închis rezervația ca să cerem ajutorul autorităților.
În schimb, ele i-au acoperit.
Suntem mândri să stăm de pază, căci pădurile noastre sunt protejate.
Dar ajută și să cerem ajutorul guvernului.
Fiindcă noaptea e liniște,
auzi mai ușor o drujbă sau pe cineva care taie un copac.
Puști,
macete, doar asta aducem în pădure.
Cunoaștem riscurile.
Avantajul lor e că știu pădurea ca pe dosul palmei.
Îi prind pur și simplu
și-i predau autorităților.
- Arată-ți fața. - Fața!
- E șeful tău. - Ridică-l.
Localnicii, înarmați doar cu curaj
și Dumnezeu știe ce altceva, au confiscat lemnul.
Când a găsit pe jos toți copacii pe care ei îi tăiaseră deja,
a depus plângere.
Dar oamenii aceia i-au spus:
„Ne vedem când ieșim.”
A spus des la întâlnirile comunale:
„Fraților, să ne apărăm interesele în pădure,
e rezervația noastră.
Chiar dacă ucid pe cineva,
nu ne pot ucide pe toți.”
Îmi amintesc că obișnuia să spună
că următorul pas al crimei organizate
era să preia resursele naturale.
A spus că vor prelua controlul asupra apei, asupra pădurii.
Și chiar asta au făcut.
Asta se întâmplă acum.
Crima organizată funcționează la fel peste tot.
Vezi un convoi
de 20, 30 de oameni înarmați în camioane, trecând pe drum cu drujbe,
mergând spre pădure.
Un camion după altul coboară de pe dealuri cu lemne.
Îi interesa zona de mijloc.
Zona de mijloc e o zonă de neatins.
E casa fluturelui monarh.
După ce pădurea e curățată, îi dau foc.
Terenul se erodează
și ei îi schimbă destinația.
Nu se mai pot planta pini. Poți planta orice altceva vrei.
De obicei, avocado.
Așa se face că crima organizată
obține un venit suplimentar, încurajând producția de avocado
în zonele exploatate ilegal
și luate de la cineva.
Acum, multe grupuri criminale dețin hectare de plantații de avocado.
Apoi, dintr-odată, ai o piață de miliarde de dolari
dispusă să consume ce produce Mexicul
și să returneze venituri de miliarde de dolari.
Grupurile de crimă organizată găsesc noi căi
de a face parte din acest comerț internațional
între aceste două economii mari, Mexicul și Statele Unite.
În ultimul deceniu,
cererea de avocado a dus la extinderea rezervației naturale.
E dificil să controlăm trecerea
de la pădure protejată la monocultură de avocado.
Nu vreau să spun că trecerea la avocado
ar afecta neapărat fluturii, dar ceea ce avem acum
are nevoie de multă apă.
Așa că au început să creeze terenuri agricole
și să fure apa freatică.
Această apă provine din pădurile fluturilor
și afectează comunitățile umane și non-umane, inclusiv fluturele.
Homero era îngrijorat,
pentru că, o dată la două zile, era un nou incendiu de pădure.
Spunea:
„Ne-au lovit traficanții.”
„O să ne ceară bani pentru tot, chiar și pentru păduri.”
Și a zis că, atât timp cât trăiește,
nu va permite crimei organizate să pătrundă în comunitate.
Se cunosc între ei.
Dacă locuiești acolo și faci plângere,
ei află și vin după tine, orice ar fi,
după tine sau familia ta.
„Am o problemă serioasă pe care nu cred c-o pot rezolva.”
Astea au fost cuvintele lui.
Rezervația El Rosario a fost abandonată.
Homero Gómez a subliniat că lipsa siguranței
a redus numărul vizitatorilor cu aproape 70%.
Nu permitem defrișarea.
Ne riscăm viețile.
Și în loc să ne asculte sau să ne ajute, suntem reprimați.
Homero a devenit propria agenție de promovare.
Vorbea la fel de ușor cu presa locală sau națională
ca și cu organizațiile internaționale.
Știa că, prin presă,
sub lumina reflectoarelor internaționale
ale presei locale și naționale,
ar putea avea un impact mai mare.
Rezervația de fluturi monarh e amenințată
de distrugerea a 500 de copaci pe zi.
În fiecare an, la știrile din prime-time
se anunța sosirea fluturilor monarh.
Făcând asta, prezentau și partea-ntunecată a poveștii,
defrișarea rezervației biosferei.
Îl intervievau regulat pe Homero.
Erau amenințări de tăieri ilegale, dar noi, localnicii, i-am oprit.
Am început să reținem oameni.
Ne spunea că au sosit.
Și vedeam cum rata omuciderilor creștea în regiune.
Răpirile...
Declara neoficial, fiindcă se ferea.
Presiunea presei și activismul social al lui Homero
au împins autoritățile să ia măsuri împotriva membrilor crimei organizate.
Le-a forțat să efectueze operațiuni, să facă investigații
și să confiște transporturi ilegale de lemne.
Cartelurile drogurilor din regiune au început să se simtă deranjate
pentru că el atrăgea atenția asupra rezervației.
În efortul de a găsi hrană pentru el, familia și comunitățile sale,
care îl considerau un lider,
s-a ciocnit cu grupurile de crimă organizată.
În Michoacán,
crima organizată vrea puterea politică.
Nu știu de ce,
au nevoie și vor să fie în structura politică
ce controlează totul.
Vor să fie
ca Pablo Escobar.
Cei mai recenți guvernatori ai acestui stat,
cel puțin ultimii patru sau cinci,
au avut o legătură directă cu crima organizată.
Vom rezolva
problema nesiguranței!
POLIȚIA DIN MICHOACÁN
Vom guverna Michoacán!
Și vom face Michoacán
unul dintre cele mai sigure state din Mexic!
Mulțumesc.
Activiști și politicieni din Michoacán
au făcut acuzații în presa locală
împotriva lui Silvano Aureoles.
Silvano Aureoles a cheltuit milioane
construind șapte buncăre în timpul mandatului.
Silvano a fost prins susținând cartelul Cavalerilor Templieri.
Se pare că Dulce, șeful Cavalerilor Templieri,
i-a dat două milioane de dolari acum câteva zile.
Spun că ți-au dat două milioane de dolari.
Îți spun sincer, Ciro.
Sunt deschis la anchetă.
Eram hotărât
să pun lucrurile astea în ordine.
Am întărit capacitățile statului.
Totuși, la nivel local,
orașele sunt complet lipsite de apărare.
Aceste grupuri criminale încep să exercite presiune asupra lor
pentru afacerea lor.
Care e afacerea acestor grupuri criminale? Traficul de droguri.
Și defrișarea ilegală.
Participarea la tăierile ilegale e o afacere uriașă.
E foarte atrăgătoare.
Aș îndrăzni să spun că acum, mai mult decât atunci,
exploatarea ilegală a lemnului e mai bănoasă decât marijuana.
Homero și oamenii din El Rosario i-au înfruntat
pentru a-și proteja comunitatea.
Poți vedea în comunitățile vecine
cum pădurile lor au fost rase.
Dar El Rosario le-a conservat. De ce?
Datorită tenacității și curajului lui Homero de a-i înfrunta.
Au fost și schimburi de focuri.
Pe de altă parte,
am avut neînțelegerile noastre.
Deși am fost de acord cu cauza lui, a existat rezistență,
fiindcă el considera că invadăm acest teritoriu politic.
E o mare oportunitate.
Îi putem spune vecinului
că poate planta copaci
pentru că va primi un venit lunar.
Guvernatorul putea spune ce voia
în conferințele de presă,
dar adevărul e că nu-i păsa de fluturele monarh
și de pădurile noastre.
Și Homero spunea asta:
„Deși e prietenul meu, m-a ignorat. Nu primesc răspunsuri.”
Guvernatorul a făcut o promisiune, dar în zadar.
N-am văzut pe niciunul pe aici.
Noi ne asigurăm că nimeni nu taie copacii.
Și am riscat...
Se spune că a fi bețiv nu e același lucru cu a fi barman.
Adică,
nu e același lucru să fii de partea celor care protestează,
care solicită,
ca a fi de partea guvernului,
unde trebuie să iei decizii oficiale.
Se plângea furios că nu făceam ce era necesar
ca să ajut cât voiau ei.
A luat banii. Cele 4,5 milioane de pesos au dispărut.
N-ai cu ce plăti oamenii, nu sunt resurse.
- Oamenii nu pot lucra așa. - Pe rând.
Altfel, va fi o listă nesfârșită.
Ne-am dus să protestăm împotriva lui Silvano.
Hai să căutăm soluții. Să uităm trecutul.
- Ascultă... - Există un fundal.
Credeam că Silvano e prietenul lui. Ne-am dat seama că nu era.
Filmează asta, să se știe.
Și atunci l-au prins pe Homero și l-au arestat.
„Dacă nu-l eliberează,
vom aduna oamenii.
Dacă noi suntem 250 de oameni, vor veni o mie.”
Veniți pe aici!
- Întoarceți aici! - Pe aici.
Întoarceți aici!
I-au dat drumul, ne-am întors toți.
Am ajuns la El Rosario pe la 3:00.
Dar ne-am întors cu el.
În rezervația de fluturi monarh avem un butoi de pulbere,
cu grupuri politice în conflict,
organizații criminale care luptă pentru control
și un rival care i-a provocat, care i-a încolțit,
care a făcut problema vizibilă
și care a oferit o mișcare politică alternativă.
E nemaivăzut. Fluturii n-au ajuns niciodată așa târziu.
E rezultatul schimbărilor climatice.
În țările din nord, încă se folosesc pesticide
care afectează iremediabil copacii.
Problema noastră se numește Monsanto.
Mereu a luptat pentru noi și a vrut mereu să fie primar.
A candidat.
Guvernatorul a făcut schimbări
în turism și cultură, ceva ce nu s-a mai făcut.
Sunt oameni care au venit doar pentru o poză.
Vor să fie aproape de guvernator,
dar când le cerem ajutorul, ne întorc spatele.
Mă bucur că guvernatorul face schimbări.
Fratele meu a intrat în politică
datorită activismului sau dragostei pentru natură și fluturele monarh.
Dar, în realitate, fratele meu nu era genul de om
interesat de putere.
A fost o muncă socială, din prietenie,
pentru a ajuta oamenii. A făcut multe lucruri.
Iar oamenii din El Rosario știu asta, de aceea îl iubesc.
Fiindcă, în timpul cât a fost acolo,
s-au realizat lucruri mărețe ce cred că nu se vor repeta.
Când tata a candidat,
a fost răpit.
Au făcut-o ca să-l forțeze și să fie clar că nu poate câștiga.
I-au cerut să-și facă oamenii să voteze pe altcineva
sau să le spună să nu voteze.
L-au amenințat spunând că, dacă ajunge primar,
le vor veni de hac lui și întregii sale familii.
Voiau
să negocieze.
I-au cerut să nu mai protesteze
și să-i lase să taie ilegal.
L-au eliberat pe tata în zori. A doua zi erau alegerile.
Toată acea sâmbătă au convins oamenii să nu voteze.
Pe atunci, se zvonea despre doi oameni răpiți.
Totul era închis
pentru că cineva a fost găsit ucis.
Zona asta avea atunci cea mai mare rată de răpiri.
Membrii comunității erau răpiți și găsiți morți a doua zi.
În sezonul electoral, candidații erau uciși.
Stătea mult timp lângă ferestre.
Dacă trecea o mașină, se uita să vadă dacă vin să-l ia,
fiindcă era deja îngrijorat.
Am fost răpit de grupările din Michoacán,
dar asta nu ne-a împiedicat să luptăm.
13 IANUARIE 2020
În acea dimineață, mi-a spus să-l aștept,
că nu va sta mult la întâlnire.
După întâlnire, urma să mă lase la școală.
A primit un apel după altul.
Cred că-l întrebau dacă merge la cursele de cai din oraș.
Persoana care-l suna era Elizabeth,
administratorul orașului.
A plecat de la întâlnire ca să-mi ducă nepotul la autobuz.
M-a sunat și mi-a zis:
„Spune-i lui Homero că vin, dar să-mi ia o cămașă,
că n-am timp să mă schimb.”
Era ultima zi de târg. A zis că merge la cursele de cai.
Erau politicieni importanți la târg
și toți îl așteptau.
L-am trimis pe micuțul Homero cu cămașa lui pe un umeraș.
Discutam.
M-a întrebat de cursurile din semestrul următor.
I-am vorbit despre materii.
Și atunci
am tăcut brusc.
Apoi am luat autobuzul.
L-am văzut ultima oară.
Homero mergea la hipodromul local.
Îl invitau liderii.
Era
o întâlnire socială și de afaceri.
Au pornit!
A apărut într-o poză pe Facebook cu alți oameni.
Mi-am zis: „Se simte bine.”
Era în jur de 21:00 sau 22:00
și nu aveam somn.
Era ora patru dimineața și nu venise acasă.
„Unde e?”, mi-am zis.
M-a sunat mama
și m-a întrebat dacă n-am vorbit cu el.
Așa că am început
să sun la poliție.
Nu era nici urmă de tata.
Am fost prima care l-a căutat. Aveam un presentiment.
Când am ajuns unde avusese loc evenimentul,
prima dată i-am văzut mașina.
Dar el nu era.
Când am văzut asta,
nu mi-a plăcut. Ceva era în neregulă.
Am sunat-o pe Elizabeth,
una dintre administratorii Ocampo.
A zis: „Tatăl tău era cu niște oficiali guvernamentali.”
Octavio Ocampo, care era adjunct atunci,
cu consiliera Karina Alvarado.
A zis să o sun pe ea.
Așa că am sunat-o.
A zis că, la plecarea de la târg, tata era încă acolo.
Toată ziua aceea am fost îngrozit și îngrijorat,
sunându-l pe tata.
Telefonul suna, dar nu răspundea nimeni.
Era 14 ianuarie,
pe la 16:00, când cineva în sfârșit a răspuns la telefonul tatei.
Era un bărbat.
A spus că tata și-a uitat telefonul și tableta
la un stand de taco.
A spus că a luat telefonul acasă.
Tata nu-și uita telefonul,
fiindcă era sezonul turistic și era sunat mereu.
L-am întrebat dacă știe ceva.
A zis că l-au pierdut din ochi pe tata.
M-am întors acasă și acolo era toată familia.
Și mi-au spus
că tata nu e de găsit.
Am zis: „Mă duc să-l caut.”
Am fost la Procuratura Generală. Au sugerat să așteptăm
înainte să facem un denunț. A doua zi am depus plângerea oficială.
PROCURATURA
I-au spus „răpire virtuală”.
Ne-au explicat că asta se întâmplă când ești amenințat la telefon.
Duc victima într-un loc,
cum ar fi un hotel
sau poate o biserică,
și apoi constrâng rudele victimei.
Au spus că poate fi oriunde.
Când au depus denunțul,
autoritățile au reacționat cu totală indiferență,
de parcă ar fi subestimat cazul. Spuneau că era o răpire virtuală,
că el era undeva și se ocupau ei.
Ceea ce vedem e apatia indusă de autorități
pentru a coexista logic cu grupurile criminale.
Am dat un interviu.
Am spus lucruri dure.
Am anunțat dispariția fratelui meu
și neglijența procurorului general, inacțiunea lui.
Articolul a fost pe prima pagină.
A fost o decizie editorială. Era o știre importantă.
Organizațiile internaționale se alăturau cauzei,
măcar răspândind vestea,
făcând presiuni asupra guvernului
să-l caute pe Homero.
Era o veste importantă în toate privințele.
În plus, era ianuarie, iar fluturii nu plecaseră.
Procuratura din Michoacán a emis o circulară
pentru dispariția activistului Homero Gómez González.
Comisia de Stat pentru Drepturile Omului a cerut autorităților
să intensifice căutarea lui Homero Gómez.
Apoi, totul s-a pus în mișcare. Oficialii statali au luat legătura cu noi,
oameni de la Națiunile Unite, din presă.
Localnicii și prietenii au început să vorbească.
În dimineața următoare, la ora 8:00,
300 de oameni s-au adunat să-l caute.
Va fi
o echipă în partea asta și alta în cealaltă.
Și vom ajunge toți la poalele dealului.
Să sperăm că vom avea succes.
Te-ai uitat deja aici?
Nu.
În gaura de acolo am găsit omul răpit.
Ar putea fi cineva acolo.
- Poate. - Mai jos.
În acele brigăzi erau toți localnicii și oamenii din oraș
care s-au oferit să se alăture căutărilor.
- E o deschidere dincolo. - Bine.
A fost ceva impresionant.
Când am ajuns acolo, toți oamenii aceia ne așteptau.
Am fost împărțiți în grupuri.
Homer González, președintele consiliului de administrație al El Rosario,
unde se află cea mai mare rezervație de fluturi monarh,
a fost văzut ultima oară luni seara, după ce a plecat de la o întâlnire...
A dispărut din Ocampo pe 13 ianuarie...
Încă nu se știe unde se află.
Am început din locul unde fusese văzut ultima dată.
A fost o căutare strategică.
De acolo, am extins căutarea în alte zone.
Am primit un apel.
„Știi că îl avem pe soțul tău?”
Rebeca m-a sunat și mi-a zis că a primit un telefon de răscumpărare.
Am zis: „Vreau să-l văd.” Mi-au trimis o poză
cu Homero în genunchi
și alți bărbați din spatele lui, îmbrăcați în soldați
și ținând armele spre capul lui Homero.
Au zis că e bine, că îl vor înapoia.
Au spus că l-au luat
ca să-i dea o lecție sau așa ceva.
Au spus că, dacă plătim, Homero se întoarce până la prânz.
Eram disperați, așa că ne-am gândit să plătim.
Mama a plecat să depună banii. Pe drum, au sunat-o întruna,
spunând că o urmăresc,
îndemnând-o să depună banii pentru că ne urmăreau îndeaproape.
I-au cerut 100.000 de pesos, dar ea a depus 50.000.
A doua zi, au sunat-o iar.
Unchiul Amado ne-a spus să ne vedem cu el la procuratură.
Eram îngroziți.
Ne tot sunau să ne spună că ne urmăresc.
Procurorul mi-a zis: „Nu le da banii.”
Plângând, i-am spus:
„Dar îl vor omorî.”
Cazul a fost transferat la unitatea specializată în răpiri.
Am început să folosim tehnici de urmărire telefonică.
Apelurile primite de familia lui Homero
veneau de la o închisoare din Tamaulipas.
Sunt două săptămâni de când ecologistul Homero Gómez a fost răpit.
Din păcate, familia lui Homero
a fost victima șantajului unor răpitori falși.
Nu știm unde e activistul.
Acea linie de anchetă e închisă și e predată unității de omucideri
pe care o reprezint.
Vom continua investigația. Totuși, răpirea a fost exclusă.
Am încredere că-l vom găsi,
dar sper să-l găsim în viață.
E o chestiune delicată. Foarte nefericită și dureroasă.
Indiferent ce spune guvernatorul,
chiar și când zice c-ar muri pentru ca Homero să apară,
adevărul e că a dispărut.
Și adevărul e că gaterele ilegale
încă operează în Michoacán.
Unii oameni au spus că știu unde e ținut.
Am căutat acolo, dar n-am găsit nimic.
Poliția i-a interogat pe acei oameni, dar n-au spus nimic.
Le era frică.
În Michoacán, poliția a preluat controlul securității în Ocampo și Angangueo,
căci 53 de polițiști din acele orașe
sunt anchetați pentru dispariția lui Homero Gómez,
activist pentru fluturele monarh.
Poliția municipală
trebuia să se ocupe de pază la cursa de cai.
Așa că primii interogați
au fost polițiștii municipali.
Ideea e că în Michoacán avem un istoric lung
de cazuri de dispariții forțate
comise de poliția municipală.
Ministrul Securității Publice din Michoacán
a afirmat că toți membrii poliției municipale din Ocampo
au fost reținuți pentru o anchetă
din cauza presupuselor legături
cu organizații criminale.
Majoritatea au spus că n-au fost la eveniment.
Cei trei sau patru ofițeri care au fost
au declarat că au plecat devreme.
De obicei, când grupurile criminale execută un eveniment de mare impact,
fac aranjamente.
Colaborează cu autoritățile locale.
În primul rând, fiindcă familia va reacționa.
În al doilea, ca să se asigure că pot lua victima
fără blocaje ale poliției.
Între 30 și 45 de minute,
până răpitorii sau ucigașii reușesc să evadeze
și să evite măsurile de securitate.
Am fost chemați la Procuratura Regională.
Mă întorceam acasă
și, brusc,
o mașină a criminaliștilor m-a depășit în viteză.
Mi-am luat telefonul și l-am pornit.
Primul lucru pe care l-am văzut
a fost știrea care spunea
că a fost găsit un cadavru
aproape de locul dispariției tatălui meu.
Pe 29 ianuarie 2020, am primit un apel
prin care
mi s-a cerut să vin la El Soldado,
aproape de locul unde Homero fusese văzut ultima dată.
Au spus că au găsit un cadavru, probabil al lui Homero.
M-am dus singur.
N-am vrut să-mi alarmez familia.
S-a dovedit că,
atunci când am ajuns, poliția și anchetatorii erau deja acolo.
POLIȚIA, NU TRECEȚI
M-au lăsat să mă apropii de puț.
Se numea „căldare cu apă”. Era adâncă, cam șase metri sau mai mult.
SEMEFO SERVICII LEGISTE
Era cu fața în jos.
Au zis că trebuie să așteptăm legistul
ca să putem recupera cadavrul
și să-l identific.
M-am simțit speriat, angoasat.
Am simțit tristețe, furie, furie. Multe emoții.
Asta te face să simți că plutești.
M-am gândit că e el din cauza pantalonilor.
Știam că purta pantaloni ca aceia. Am zis: „El e.”
POLIȚIA NU TRECEȚI
Nu m-au lăsat să mă apropii mult. M-au întrebat dacă e el
și m-au tras înapoi.
Simți ca o lovitură puternică.
N-am știut cum să reacționez.
Când am plecat, primul meu gând a fost:
„Cum o să le spun alor lui?”
M-a sunat Amado.
- Am spus: „Ești sigur?” - A zis: „Da.”
Am îmbrățișat-o tare pe mama.
Am spus: „Asta e.”
În acel moment,
a înțeles.
Când mi-au spus că l-au găsit în puț,
am ținut Biblia în brațe și am spus: „Mulțumesc.”
Pentru că
mi se spusese
că mulți oameni sunt luați și că nu-i mai vezi niciodată.
Nici măcar trupurile lor.
Nici morți, nici vii.
I-am spus Domnului:
„Mulțumesc că mi-ai dat un cadavru de îngropat
și un loc unde să-i aduc flori.”
Am trimis un reporter.
S-a dus cu alt grup de reporteri.
S-a întors în aceeași dimineață,
pentru că nu aveam condiții să scriem despre caz.
CADAVRUL LUI HOMERO E GĂSIT
HOMERO GÓMEZ E GĂSIT MORT
Zona era împânzită de dube ciudate cu oameni înarmați.
Pentru noi, jurnaliștii din Michoacán, mai mult ca oricând,
Michoacán e o zonă de liniște,
fiindcă crima organizată din acea zonă se răzbună
imediat împotriva colegilor noștri.
Nu se joacă.
După 16 zile de căutări, autoritățile mexicane
au găsit cadavrul activistului ecologist Homero Gómez.
Susținători ai mediului și a drepturilor omului din Mexic
susțin că trăiesc în pericol.
Nu doar noi, membrii familiei, am pierdut pe cineva drag.
Întreaga lume, fluturele monarh și pădurile
au pierdut un mare protector.
Din cauza activismului, Homero Gómez era amenințat cu moartea.
A dispărut pe 13 ianuarie.
Una dintre cele mai emblematice specii din Mexic, fluturele monarh,
și-a pierdut, probabil, cel mai mare susținător.
În Michoacán, un presupus înec
a fost cauza morții activistului și protectorului fluturelui monarh.
Potrivit Procuraturii din Michoacán,
cadavrul lui Homero Gómez a fost găsit
într-un puț folosit în agricultură.
Până acum, la examinarea externă inițială a cadavrului
cu o dată a decesului de două sau trei săptămâni...
PROCUROR GENERAL AL MICHOACÁN
...nu au fost observate leziuni externe.
E prezentă cianoza facială și ungveală,
caracteristici tipice asfixierii prin înec.
În numele Procuraturii Generale a Statului...
M-a supărat ce a spus procurorul general.
A spus că moartea tatei a fost accidentală și că s-a înecat.
Dacă e așa,
cum explici că tata
avea multe leziuni?
Conform autopsiei efectuate,
a suferit efectiv un traumatism
cranian.
Presupunem că lovitura la cap a fost cauzată de cădere.
Dar vă asigur
că n-a murit din cauza loviturii.
Până acum, nu există dovezi
care să indice că moartea
a fost cauzată de un act de violență.
Cea mai solidă ipoteză de până acum
e că Homero a căzut pe 13 ianuarie
și corpul lui a plutit până pe 29 ianuarie?
Da.
13, 14, 15 IANUARIE
16, 17, 18 IANUARIE
19, 20, 21, 22 IANUARIE
23, 24, 25, 26 IANUARIE
27, 28 IANUARIE
Din perspectivă criminalistică,
poți spune dacă o persoană a fost ucisă
sau dacă a murit în urma căzăturii.
În acel moment, cadavrul
ar fi trebuit să prezinte semne de descompunere.
Ar fi avut un aspect monstruos,
ochii bulbucați,
păr căzut, piele desprinsă.
Practic de nerecunoscut.
Nu părea nici măcar ridat sau desfigurat.
Mâinile lui păreau puțin ridate,
ca atunci când scufunzi mâinile în apă rece.
Am spus că l-au aruncat acolo de curând pentru că părea intact.
Până și hainele arătau bine.
Păreau curate.
Nu erau șifonate.
E un loc foarte rece, unde noaptea temperaturile
pot să scadă sub nivelul de îngheț, mai ales iarna.
Corpul începea să se descompună, dar, datorită condițiilor climatice,
s-a conservat și n-a intrat în descompunere.
Versiunea procurorului
despre cum a fost găsit cadavrul lui Homero,
raportul Serviciului de Medicină Legală privind cauza morții,
menționa chiar și bronhoaspirația.
Procurorul general a respins ideea că ar fi putut fi o crimă.
Ne-a lăsat un sentiment de frustrare.
Cum poate moartea cuiva important
să fie redusă la un raport de patru minute?
Știam totul, cum l-am găsit
și nimic nu se potrivea cu ce zicea procurorul.
Mulți credeam că n-a fost un accident.
N-a fost un accident. A fost o crimă.
Locul unde a fost găsit cadavrul contrazice orice altă versiune.
Am zis: „Nu l-au căutat unde a fost văzut ultima dată.”
Asta e cea mai relevantă informație
ca să poți spune:
„Cum e posibil ca Homero să fi fost acolo de 16 zile,
iar ei să nu fi căutat?”
Puțul unde a fost găsit...
Eu și fratele lui, Juan, am căutat acolo. Și nu era nimic.
Dacă luăm în considerare condițiile geografice și meteo
ale locului unde au găsit cadavrul,
e suspect să găsim un cadavru în acea stare după 15 zile.
Era încă proaspăt.
În condițiile alea, n-ar fi putut fi conservat 15 zile.
E practic imposibil.
Așadar,
totul indică faptul că a stat în apă foarte puțin.
Foarte puțin.
De aceea credem că, poate,
cineva l-a ținut prizonier undeva.
Când au simțit presiunea din partea guvernului și a publicului,
l-au lăsat acolo ca să-i inducă în eroare.
Oamenii ne-au spus
că puțul unde a fost găsit cadavrul tatălui meu
era înconjurat de vehicule.
Că veniseră să descarce ceva.
Când oamenii din comunitate
au spus familiei că Homero e reținut în El Soldado,
trebuie să fi fost fiindcă localnicii
știu că există niște adăposturi în El Soldado.
Cu alte cuvinte, oamenii sunt răpiți, luați și lăsați acolo.
Iar comunitatea știe când oamenii capturați intră și ies.
Uneori sunt membri ai cartelurilor rivale.
Uneori sunt lideri, ca în cazul lui Homero.
Uneori sunt oameni răpiți pentru răscumpărare.
Și toți știu cine sunt,
câți sunt, unde se găsesc.
De aceea oamenii aveau informații despre unde era Homero,
iar autoritățile nu căutau aici, ci în altă parte.
Dar știau foarte bine.
Ca medic legist,
ca om de știință în acest domeniu,
văd o anchetă proastă.
Procuratura Generală raportează
conform datelor
care au fost verificate până acum. Mulțumesc!
Dacă n-a fost complicitate directă,
a fost prin omisiune.
Totul arată că a fost intenționat.
Dar, pentru a confirma asta, e nevoie de o anchetă amplă.
Acest caz de moarte prin înec e similar cu al altor activiști.
Abisai Pérez Romero a fost găsit mort în orașul Tula de Allende din Hidalgo.
El a documentat poluarea din Tula.
Conform autopsiei,
nu prezenta urme de violență.
În Chiapas, ecologistul și îngrijitorul unei rezervații de maimuțe urlătoare,
José Luis Alvarez,
a fost găsit mort pe autostrada Emiliano Zapata, lângă Calatrava.
Adán Vez Lira, apărător al mediului, a fost ucis.
A depus o muncă importantă pentru a proteja ecosistemele
de pe coasta centrală a Veracruzului.
Comisia pentru Drepturile Omului
regretă uciderea lui Margarito Díaz González,
apărător al mediului și al locurilor sacre din comunitatea Wixárica.
Samir Flores, activistul din Morelos care s-a împotrivit construcției
centralei termoelectrice din Huexca, a fost ucis.
Samir nu a murit. Guvernul l-a ucis!
Dăm voie ca activiștii de mediu
să fie uciși cu impunitate în Mexic.
Procurorul general a anunțat
că activistul de mediu Homero Gómez a fost găsit mort.
Rapoartele inițiale spun că nu sunt semne de violență.
Procurorul general nu exclude posibilitatea ca el să se fi înecat.
Ne-au dat lucrurile lui.
Avea bani și documente în pantaloni.
Dar, când i-am cerut agentului cheile de la mașină,
a zis că nu le are.
Am întrebat de ce n-au cercetat asta?
„I-au luat telefoanele. Probabil au luat și cheile de la mașină.”
M-am enervat.
După câteva zile, au spus că au găsit cheile.
„Erau acolo tot timpul.”
În poza cu probe, cheile sunt uscate,
chipurile scoase de dragă fără urme de noroi sau pete.
Cheile au fost predate așa cum au fost găsite.
N-au fost compromise. Atunci când adună probe,
experții criminaliști lucrează cu mănuși,
respectă protocolul de evitare a contaminării.
M-au chemat cu mașina înapoi,
pentru că uitaseră să facă poze.
A trebuit să le-o duc să facă poze,
să aibă dovezi pentru cum au găsit-o.
N-avea niciun sens, din moment ce foloseam mașina de o săptămână
ca să continui căutarea.
Au făcut poze cu mașina de parcă tocmai ar fi fost găsită.
Acelea sunt pozele pe care le au ca probă.
Eram în legătură strânsă cu o sursă de la biroul procurorului general.
Încă de la început, am văzut multe mașinațiuni în cazul lui Homero,
fiindcă erau lucruri pur și simplu incredibile.
Voiam ca oficialii publici care fuseseră cu tata să fie investigați.
Ne-au spus că cineva avea iPad-ul
și telefonul lui.
Am zis: „Le are, nu?”
Individul cu telefonul
a avut tupeul să încarce bateria și să răspundă la un apel.
Drept urmare, procuratura a aflat unde era telefonul.
La început, am suspectat acel grup de funcționari publici.
Tânărul care avea lucrurile lui era asociatul lor apropiat.
A zis că fratele meu și-a uitat lucrurile
și el le-a luat ca să nu se piardă.
A zis că le-a luat fiindcă nu-l mai vedea pe acolo.
Sunt Elizabeth Guzmán Vilchis.
Sunt din orașul Ocampo.
M-am simțit vinovată:
„Dacă nu l-ai fi sunat să-l inviți, n-ar fi plecat și nu s-ar fi întâmplat nimic.”
Dar, în definitiv, nu se știe niciodată.
Acolo erau câțiva colegi politicieni.
Una era Karina Alvarado.
Octavio Ocampo Córdoba, care era adjunct pe atunci.
Mă numesc Octavio Ocampo.
L-am cunoscut în viața publică.
Homero era și politician,
pe lângă ecologist și protector al pădurii.
Cursele de cai sunt foarte populare.
Sunt evenimente publice.
Am avut ocazia să-l salutăm la acel eveniment.
N-am făcut decât să dăm mâna.
Cred că am plecat pe la șase seara.
Încă nu era întuneric.
Ne-am luat rămas-bun. M-am dus acasă, el a rămas acolo.
A fost o întâlnire atât de scurtă,
încât nici n-am știut
că cineva i-a luat lucrurile.
Am petrecut aproximativ două ore cu Homero,
împreună cu toți ceilalți menționați.
Mai întâi, Octavio Ocampo a început să cânte.
Nu-mi amintesc ce cântec.
Noi, restul, am dansat.
Apoi, Homero și Octavio au început să cânte alt cântec.
În fotografii, se vede
că avea iPad-ul și telefonul la el tot timpul.
Nu le-a lăsat nici ca să danseze.
Colegii mei au susținut că și-a uitat dispozitivele la o tarabă.
E ciudat. Dacă suntem toți împreună
și văd că lași ceva în urmă,
ți-l dau imediat, nu?
De ce să îl iau cu mine?
Karina le-a luat
și apoi le-a dat fotografului ei.
Avem informații despre asta,
dar nu suficiente pentru a deschide o anchetă.
După vreo șase luni,
m-am întâlnit cu o colegă de la Procuratură.
Fusese la eveniment.
A zis: „Ghici ce? L-au ucis pe fotograful Karinei
după toate astea.”
JORGE ARROYO ASISTENTUL KARINEI ALVARADO
Un comandant de la unitatea de anchetă mi-a spus:
„Ne îngrijorează ceva.
Karina și Octavio au cerut un mandat de protecție. Tu de ce nu?”
„De ce să fac asta? N-am greșit cu nimic.”
Sunt avocat și n-am văzut niciun avantaj în cererea de protecție,
pentru că, la urma urmei, nu aveam nicio responsabilitate.
Știm că cei care au fost cu Homero
au obținut protecție legală ca să nu fie anchetați sau interogați.
Ne puteți spune ce s-a întâmplat?
E dreptul lor.
Și respectăm deciziile luate de autorități.
N-am cerut niciodată mandat de protecție. N-am fost niciodată nevoit să fac asta.
Nici acum n-am avut nevoie.
Nu înțeleg de ce au cerut protecție
dacă n-au avut de-a face cu asta,
decât dacă au avut.
Pot spune cu tărie că e imposibil.
Colega care a fost acolo e o femeie integră.
N-a avut nicio legătură.
Celălalt coleg care era acolo,
nu știu dacă era deputat sau primar atunci.
E un tânăr integru, fără motive ascunse.
Dacă erau implicați sau nu,
adică,
asta ar fi...
Nu pot confirma asta.
Dar sunt convins
că nu e nimic acolo.
Când Silvano a devenit guvernator,
Octavio Ocampo era deputat.
Silvano, Octavio Ocampo și Karina Alvarado
au fost mereu împreună.
De ce erau lucrurile lui Homero la prietena Karinei?
De ce au cerut Karina și Ocampo mandat de protecție?
Până acum, nu sunt suspecți.
Voiam doar să depună mărturie despre ce s-a întâmplat,
fiindcă ei erau ultimii care fuseseră cu el.
Nu pentru că am crezut că sunt vinovați,
ci pentru că eu cred că ar putea avea informații care să ducă la arestarea
celor care au făcut-o.
Homero a fost un personaj important care a condamnat defrișările ilegale
ca una dintre principalele cauze ale daunelor aduse rezervației,
căminul fluturelui monarh.
Simbolul a fost stabilit de Acordul de Liber Schimb...
N-a fost un accident.
Cineva nu a vrut doar să-l elimine,
ci și să transmită un mesaj
oricărui lider social
care îndrăznește să protejeze copacii și comunitățile.
Am auzit că procurorul general
urma să-i ancheteze pe unchii mei Amado și Juan.
Au spus că e ciudat că sunt așa preocupați de caz,
că poate erau implicați. Deci urmau să-i investigheze.
Procuratura din Michoacán se implică adesea în hărțuirea judiciară
a rudelor victimei unui asasinat ca să le împiedice, să le descurajeze
și să le evite întrebările incomode.
Nu e prima dată
când Procuratura din Michoacán a recurs la această tactică
de a îndrepta ancheta împotriva victimelor
pentru a le face să se retragă
și să oprească mediatizarea cazului
și, în cele din urmă,
să înceteze presiunea asupra autorităților.
Am decis să nu mai insist pentru continuarea anchetei de frică,
pentru că, pe măsură ce anchetele avansează,
nu știi în ce te bagi.
Familia ta e mereu expusă.
De aceea, în mare măsură,
am decis să nu cerem o anchetă ca să avem pace.
După cum vedeți, sunt opt volume.
Vedeți doar o grămadă de hârtii, dar asta e munca noastră.
Și în aceste dosare
nu mai e nimic
care să sugereze că Homero,
până acum,
a murit violent.
Până acum, tot ce avem
sunt dovezi științifice care arată că Homero a murit
de asfixiere mecanică prin submersiune,
adică s-a înecat.
Versiunea autorităților
nu numai că nu are sens,
dar e chiar indiferentă
și de-a dreptul umilitoare
la adresa informațiilor presei,
a cititorilor și a memoriei lui Homero.
O fac ca procurorii regionali să nu dea mandate de arestare
contra tăietorilor ilegali de lemne
și ca asasinii și șefii bandelor să fie eliberați,
și pentru a proteja poliția statală care participă la paza convoaielor
de lemn tăiat ilegal.
Autoritățile trebuie să se implice.
Vorbim despre procuraturi regionale și poliția statală.
Pentru asta, trebuie să existe o înțelegere
cu șefii de guvern.
Nu am nicio dovadă, dar nu mă îndoiesc
că asasinarea lui Homero a fost ordonată de membri ai crimei organizate
pentru că atrăgea prezența autorităților federale și atenția presei
asupra unei zone în care ei voiau să-și ascundă activitățile ilicite
la adăpostul întunericului.
Andres, ne poți explica dacă știți
cine sunt oamenii ăștia care taie ilegal?
Nu pot răspunde.
Nu pot.
Crezi că, dacă răspunzi, îți pui viața în pericol?
Da.
Viața mea și a colegilor mei.
Tăietorii de lemne, cultivatorii de avocado
și transportatorii sunt controlați de crima organizată.
Localnicii trebuie să le plătească o parte din câștiguri
ca să poată munci.
Dacă vreunul dintre ei nu respectă ceea ce au făcut până acum,
oamenii sunt uciși.
Nu doar în stat, ci și în oraș.
Violența continuă în Mexic.
Omar Colina Lanis, secretar la Ocampo, Michoacán,
și tatăl lui au fost împușcați în orașul Zitácuaro.
Cadavrele lor au fost găsite într-un vehicul prezentând răni de armă.
Procuratura din Michoacán
întreprinde o anchetă în acest caz.
În cazul Rezervației Biosferei
și al uciderii lui Homero, a fost ca un efect de fluture.
De exemplu, Super Cupa. Un microbist
cumpără un hotdog sau un hamburger
cu avocado.
Acest avocado, pentru a ajunge în Statele Unite,
a trebuit să treacă prin false controale vamale ignorate de autorități.
Acel avocado e produs în Michoacán, în zonele controlate de crima organizată,
care, înainte de a produce avocado,
au defrișat o zonă, tăind ilegal păduri prețioase,
care, la rândul lor, erau apărate de săteni.
În cazul ăsta, ca Homero.
Trebuie să rupem lanțul la un moment dat.
Nu știu dacă în Statele Unite sau în Mexic
sau dacă cu intervenția autorităților federale.
Ceva nu merge bine undeva.
Cred că totul merge prost în Michoacán.
Cum spunea o cunoștință de-a mea:
„Ce putea merge prost în Michoacán a mers și mai rău.”
Michoacán pierde aproape 70.000 de hectare de pădure anual.
E o treime din această regiune din estul Michoacán.
Și adevărul e că se întâmplă chiar sub nasul nostru.
Fluturele monarh, cu aripile sale portocalii, negre și maro,
a fost declarat pe cale de dispariție în iulie anul trecut de IUCN.
La 40 de ani după una dintre cele mai minunate descoperiri de pe planetă,
migrația fluturelui monarh e în pericol.
Populația de fluturi monarh
a scăzut cu 22-72% în ultimul deceniu.
Cercetătorii dau vina pe schimbările climatice,
pesticide și tăierile ilegale.
E clar că fluturele monarh ar putea dispărea.
Vom continua lupta. Avantajul nostru e că, pentru a ajunge la rezervație,
trebuie să treacă prin sat.
Și în sat stăm de pază. Chiar dacă ne omoară pe toți, îi vom opri.
Vom proteja locul ăsta cu toată forța.
Așa cum îl proteja tovarășul Homero, îi vom continua moștenirea.
Pentru noi, ca familie,
n-a fost un accident.
Unde vom ajunge
dacă nu există autoritate
în astfel de cazuri?
Când am ajuns cu Homero, era plin de oameni,
prieteni, rude, membri din diverse comunități
care îl așteptau.
Când am văzut dricul apropiindu-se,
am avut o senzație de neexplicat,
dar ochii mi s-au umplut de lacrimi.
Eram foarte trist știind că tata e în dric.
Voiam să-l duc în dricul cu care l-am adus.
Dar oamenii au refuzat.
Oamenii au vrut să ducă ei sicriul.
Și au început să se apropie oameni de pretutindeni,
l-am înconjurat cu toții.
Și a fost dus pentru ultima oară
în locul unde a fost fotografiat cu aripile lui de fluture.
O simțim! Homero e prezent!
Aici, acolo, Homero ne va proteja!
Nu-mi venea să cred. În același loc unde îi făcusem recent o poză,
părând atât de fericit cu brațele deschise, era în același loc,
care acum arăta complet diferit.
A muncit neobosit
ca să ne protejăm pădurile.
L-am căutat neîncetat.
Vrem ca familia lui să știe că nu e singură.
Toți oamenii lui sunt aici.
Suntem toți aici.
Mulțumesc tuturor.
Foarte trist!
Am știut în acel moment cât de mult ne va lipsi.
Am și plâns.
2 NOIEMBRIE 2022 EL ROSARIO, MICHOACÁN
De Ziua Morților, mergem la cimitir
să punem o coroană pe mormânt
și să împodobim mormântul cu flori și alte lucruri.
MAMA LUI HOMERO
În vecii vecilor, amin.
Maria, mama harului și mama milei...
În viață și-n moarte, roagă-te pentru noi.
Sfânta Inimă a lui Iisus...
În tine mă încred.
Credințele Otomí și Mazahua
îi numea suflete ale morților.
Mai târziu, Homero i-a numit „mirese ale soarelui”.
Fluturii vin după apă.
Mai târziu, vor căuta flori.
Călătorii, cuceritorii, miresele soarelui...
Sufletele morților.
Cred că tata se întoarce cu fluturii. De aceea îmi place să merg în rezervație
și să stau singur printre fluturi.
Simt că e acolo, cu mine.
Și împreună privim peisajul, așteptând să-i atingă lumina soarelui
și să vedem cum fluturii zboară în jur.
Încep să-mi amintesc toate acele clipe și vorbesc cu el de parcă ar fi cu mine,
dar amintindu-mi trecutul.
Oxigen.
Ce respiră fluturii?
Exact. Avem nevoie de copaci ca fluturii să poată trăi.
Unde aterizează fluturii?
Uneori, râd singur,
fiindcă simt că vorbesc cu tata.
Zboară sus!
Toată ziua.
Poate că nu voi fi noul Gardian al Monarhilor,
dar vreau să merg pe urmele tatălui meu.
Asta m-a învățat.
Vreau să continui toate astea,
să nu rămână așa.
Ca moștenirea lui să trăiască și să crească și mai mult.
Nu mi-e frică, fiindcă tata spunea mereu
că, orice am face, trebuie să facem fără teamă.
Sunt hotărât să fac asta.
ÎN 2022, FLUTURELE MONARH MIGRATOR A FOST DECLARAT ÎN PERICOL
ANCHETA MORȚII LUI HOMERO RĂMÂNE DESCHISĂ, DAR NU S-AU FĂCUT PROGRESE.
Mulțumesc.
Să vedem ce informații alegeți.
KARINA ALVARADO A REFUZAT SĂ ACORDE UN INTERVIU
Silvano a făcut o promisiune, dar nu și-a respectat-o.
Nimeni nu a făcut-o. Ne asigurăm că nimeni nu taie copaci.
SILVINO AUREOLES E ANCHETAT
PENTRU CÂȘTIG ILEGAL, DELAPIDARE ȘI CRIMĂ ORGANIZATĂ
ÎN 2022, AMADO GÓMEZ A FOST ALES PRIMAR AL OCAMPO
AMADO ARE PAZĂ PERSONALĂ, DIN CAUZA RISCULUI DE ATAC.
MEXICUL E PRINTRE CELE MAI PERICULOASE ȚĂRI DIN LUME PENTRU ACTIVIȘTII DE MEDIU
MAJORITATEA OMUCIDERILOR RĂMÂN NEPEDEPSITE
Subtitrarea: Linda Pricăjan